Fluktsekk

En fluktsekk (engelsk: bug-out-bag), og beslektede navn som tredagerssekk eller 72-timerssekk, er en sekk eller bag som inneholder det man trenger for å overleve å kortere perioder i tilfelle man må evakuere, eksempelvis i et tidsrom på 3 dager på grunn av en katastrofe. Sekken er ofte ferdigpakket slik at man umiddelbart skal kunne evakuere.Ettersom fokuset med en fluktsekk er på evakuering skiller den seg derfor noe fra et mer langsiktig overlevelsessett (survival kit). Begge typene er populære innenfor beredskapskulturen (på engelsk kalt prepping eller survivalism).  


== Bakgrunn ==

Den primære hensikten med en fluktsekk er mulighet for rask evakuering dersom en ulykke skulle skje. Det er derfor hensiktsmessig å samle alt nødvendig utstyr ferdigpakket på ett sted i for eksempel en sekk eller bag. Anbefalingen på om å ha nok forsyninger til 72 timer er basert på råd fra organisasjoner involvert i katastrofehjelp, som sier at det ofte kan ta opp til 72 timer for å nå og tilby hjelp til mennesker berørt av katastrofer. Innholdet i en bug-out-bag kan variere avhengig av klima, type nødsituasjon og så videre. For eksempel kan det stilles ulike krav til forsyninger for folk som evakuerer på grunn av orkan, snøstorm, jordskjelv eller skogbrann.
I tillegg til evakuering, så kan en fluktsekk dessuten være nyttig å ha i hjemmet om det skulle oppstå andre typer kriser og uventede hendelser som for eksempel strømbrudd, husbrann, tornadoer eller andre alvorlige naturkatastrofer.
Noen beredskapsplanleggere (engelsk: survivalists) anbefaler også å ha et «komme-seg-hjem-sett» i bilen og/eller på jobb. Dette er settet skal gjøre det mulig for en person å komme seg hjem fra jobb i en nødsituasjon hvor alle biler og all offentlig transport har brutt sammen. «Komme-seg-hjem-settet» bygges ofte opp rundt personlige krav. For eksempel kan en person som bor 25 km hjemmefra lage et sett med gode nok sko, nok vann, et kart (ikke elektronisk), nok mat for 12 timer, klær for ugunstig vær, samt annet nødvendig utstyr.


== Typisk innhold ==
Innhold i fluktsekker varierer, men følgende liste inkluderer noe av det mest vanlige:
Nødvendigheter (for at menneskekroppen skal overleve)
Beskyttelsesmaske (gassmaske, støvmaske eller åndedrettsvern, avhengig av situasjon)
Vann og mat for minst 72 timer. Dette inkluderer:
Vann til vask/hygiene, matlaging og drikke. Canada anbefaler 4 liter per person per dag, hvorav 2 liter til drikke og 2 liter til vask og hygiene. New Zealand anbefaler 3 liter per person per dag til drikke. USA anbefaler 3.8 liter per person per dag.
Vannrensetabletter og/eller filtrering.
Ikke-bedervelig mat
Eventuelt matlagingsutstyr, som turbrenner, kokekar og termos.
Førstehjelp (innhold kan variere)
Nok medisin og personlige legemidler til å vare lengre enn evakueringen.
Medisin for forstoppelse, fordøyelsesproblemer, magesmerter, kvalme og diaré.
Tamponger (avhengig av kjønn)
Håndvask
Ly, klær og varme
Nødvendig bekledning (f.eks. sokker og undertøy). I nødsituasjoner antas det vanligvis at de samme klærne vil bli brukt over en lengre periode.
Passer klær til vær- og klima, samt UV-beskyttelse (for eksempel poncho, hansker og så videre).
Soveutstyr som sovepose og teppe. En improvisert nødbivuakk kan for eksempel lages med presenning.
Opptenningsutstyr (for eksempel fyrstikker, tennstål, lighter, 9-volts batteri, osv.).
Standard campingutstyr, inkludert hygieneprodukter.
Litteratur
En kriseplan med oversikt over hvor man kan nå nødetater, viktige samlepunkter, mulige evakueringsruter, osv.
Profesjonell beredskapslitteratur som forklarer hva man bør gjøre i ulike krisesituasjoner. Disse bør ha vært lest og forstått på forhånd, men tas med som en referanse.
Fysiske kart og relevant reiseinformasjon.
Verktøy og navigasjon
Batteri- eller sveivoperert radio.
Lys (batteri eller sveivoperert lommelykt, glødepinner).
En ekstern batteripakke eller lite portabelt solcellepanel (til lading av mobiltelefon).
Multiverktøy og/eller lommekniv
Tøyteip og tau
En liten spade og øks (eventuelt et kombiverktøy av spade/øks)
Sammenleggbar håndsag
Superlim, helst en type som også kan brukes for å lime sammen sår (som alternativ til å sy sting)
Sysaker
Presenning for å bygging av bivuakk og oppsamling av regnvann
Vaier for å konstruere feller til fangst
Lite fiskeredskap
Speil til signalering
Nødfløyte
Gummislange
Søppelposer
Aluminiumsfolie
Paracord
Kompass
Forsvar mot farlige dyr eller mennesker
Kniv med slire
Eventuelt skytevåpen, våpenkort og ammunisjon.
Luftvåpen
Pepperspray (ikke lovlig i Norge), sprettert (ikke lovlig i Norge) eller blåserør (ikke lovlig i Norge)
Diverse
Nødvendigheter for kjæledyr, barn og eldre.
Kontanter, ettersom elektroniske betalingstjenester kan være utilgjengelig, særlig i starten av en krise eller evakuering
Legitimasjon, pass, kopi av fødselsattest
Telys eller stearinlys
Briller, linser, solbriller
Tannbørste, tannkrem, såpe og toalettpapir
Personer med allergier bør bruke lettkjennelige kjennetegn som viser helsepersonell dette
Kopier av relevante helsedata og medisinske tilstander for hvert familiemedlem
Kopier av forsikringssertifikater for hjem og eiendeler


== Se også ==
Egenberedskap
Daglig bæring


== Referanser ==


== Eksterne lenker ==
«72 Hour Kit Recommendations». Arkivert fra originalen 4. september 2010. Besøkt 17. mars 2020.  Arkivert 4. september 2010 hos Wayback Machine.
«Build A Kit: Emergency Kit Overview». 
«Emergency Supply List» (PDF). 
«Emergency Survival Guide» (PDF). Arkivert fra originalen (PDF) 10. august 2015. 
«Fifteen Minutes. Grab and Go». 
«Go Bag». 
«Preparedness Plan». Arkivert fra originalen 14. august 2012. Besøkt 2. april 2006.  Arkivert 14. august 2012 hos Wayback Machine.